Камп’енскі тэхналагічны ўніверсітэт

Камп’енскі тэхналагічны ўніверсітэт () — французская дзяржаўная вышэйшая навучальная ўстанова са статусам універсітэта з сядзібай у горадзе Камп’ень.

 Агульная характарыстыка 
Універсітэт быў заснаваны па ініцыятыве Гі Дэніэлу (), ваенна-марскога афіцэра і інжынера-даследчыка ў Камісіі па атамнай энергіі і альтэрнатыўнай энергіі Францыі. У 1972 годзе ён пакінуў сваю пасаду начальніка аддзела нейтронных рэактараў гэтай камісіі, каб заснаваць універсітэт у тым жа годзе. Ён і быў яго прэзідэнтам з 1974 па 1987 гады.

У 2012 годзе ўніверсітэт далучыўся да навукова-даследчага кластара асацыяцыі ўніверсітэтаў Сарбоны ў якасці другаснага члена-заснавальніка. У 2013 годзе ўніверсітэт далучыўся да аб’яднання французскіх тэхналагічных універсітэтаў. У 2014 годзе быў урачыста адкрыты новы будынак для даследаванняў і тэхналагічных інавацый на транспарце.

У 2017 годзе ўніверсітэт заняў 2-е месца сярод 107 французскіх інжынерных школ і ўніверсітэтаў. У 2016 годзе ён заняў першае месца ў Францыі па колькасці стартапаў студэнтаў і выпускнікоў. Таксама ВНУ заняла першае месца ў Францыі па найвышэйшых сярэдніх заробках выпускнікоў у 2016 годзе.

Універсітэт вызначыў шэсць абласцей даследаванняў у якасці прыярытэтаў: біятэхналогіі, энергетыка і навакольнае асяроддзе, нанатэхналогіі, вылічэнні і інфармацыйныя тэхналогіі, а таксама медыя і мастацтва.

 Спасылкі 

 Афіцыйная інтэрнэт-старонка ўстановы

Катэгорыя:Універсітэты Францыі
Катэгорыя:Камп’ень
Катэгорыя:Вышэйшыя тэхнічныя навучальныя ўстановы Францыі